Document ID: 32012D0251
Publication Date: 2012-04-24

Title and Content:
SKLEP SVETA
z dne 24. aprila 2012
o stališču Evropske unije v Skupnem odboru EGP o spremembi Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP
(2012/251/EU)
SVET EVROPSKE UNIJE JE -
ob upoštevanju Pogodbe o delovanju Evropske unije ter zlasti člena 114, člena 192(1) in člena 218(9) Pogodbe,
ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
ob upoštevanju predloga Evropske komisije,
ob upoštevanju naslednjega:
(1)
Priloga II in Priloga XX k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje posebne določbe o tehničnih predpisih, standardih, preskušanju in certificiranju ter okolju.
(2)
Uredbo (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi (3) bi bilo treba vključiti v Sporazum EGP.
(3)
Uredbo (ES) št. 1336/2008 Evropskega parlamenta in Sveta z dne 16. decembra 2008 o spremembi Uredbe (ES) št. 648/2004 z namenom prilagoditve Uredbi (ES) št. 1272/2008 (4) bi bilo treba vključiti v Sporazum EGP.
(4)
Direktivo Evropskega parlamenta in Sveta 2008/112/ES z dne 16. decembra 2008 o spremembi direktiv Sveta 76/768/EGS, 88/378/EGS, 1999/13/ES in direktiv 2000/53/ES, 2002/96/ES in 2004/42/ES Evropskega parlamenta in Sveta z namenom prilagoditve Uredbi (ES) št. 1272/2008 (5) bi bilo treba vključiti v Sporazum EGP.
(5)
Uredbo Komisije (EU) št. 453/2010 z dne 20. maja 2010 o spremembi Uredbe (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) (6) bi bilo treba vključiti v Sporazum EGP.
(6)
Uredbo Komisije (EU) št. 440/2010 z dne 21. maja 2010 o pristojbinah, ki jih je treba plačati Evropski agenciji za kemikalije na podlagi Uredbe (ES) št. 1272/2008 (7), bi bilo treba vključiti v Sporazum EGP.
(7)
Uredba (ES) št. 1272/2008 s 1. junijem 2015 razveljavlja Direktivo Sveta 67/548/EGS (8) ter Direktivo 1999/45/ES Evropskega parlamenta in Sveta (9). Ker sta bili ti direktivi vključeni v Sporazum EGP, bi bilo treba ta sporazum spremeniti z učinkom od 1. junija 2015, da se upošteva razveljavitev direktiv.
(8)
Prilogi II in XX k Sporazumu EGP bi bilo treba ustrezno spremeniti.
(9)
Stališče Unije v Skupnem odboru EGP bi moralo temeljiti na priloženem osnutku sklepa -
SPREJEL NASLEDNJI SKLEP:
Člen 1
Stališče Evropske unije v Skupnem odboru EGP o predlaganih spremembah Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP temelji na osnutku sklepa Skupnega odbora EGP, priloženega temu sklepu.
Člen 2
Ta sklep začne veljati na dan sprejetja.
V Luxembourgu, 24. aprila 2012

Classification:
Level 1 Topics: 100160
100143
100155
100158
100147
100144
Level 2 Topics: 100244
100269
100261
100170
100176
100195
100196
Level 3 Topics: 138
3461
87
3641
1362
2090
4040
All Topics: 1425
2739
4308
5235
5504
5618
5870
720
893